Blomsterbløtbukker

Blomsterbløtbukker (Oedemerinae) er en gruppe av lange og slanke biller som vanligvis er lite sklerotiserte, dvs. myke. De voksne billene kan ofte finnes på blomster, mens larvene lever inne i plantestengler eller i morken, død ved. Det er kjent 7 arter fra Norge.

Utseende 
Små til middelsstore (5 – 20 mm), slanke biller, kroppen vanligvis mer eller mindre myk. På farge er de ofte metallisk grønne eller blå, men det finnes også en del brunlige eller brokete arter. Oversiden er fint og kort hårete. Hodet er ganske lite, med utstående, nyreformede fasettøyne. Antennene er 11-leddete, trådformede eller sagtakkede, og omtrent halvparten så lange som kroppen. Brystskjoldet (pronotum) er omtrent så langt som bredt, mye smalere enn dekkvingene, hvelvet, ofte med knøler eller groper. Dekkvingene er langstrakte og  parallellsidige, vanligvis myke, ofte med lengdefurer eller opphøyde ribber. Beina er lange og slanke, hos mange arter er hannenes baklår sterkt fortykkede og bakleggene krumme. For- og mellomføttene har fem ledd, bakføttene fire. Larvene er langstrakte og tynnhudete.

Levevis 
Bløtbukkenes larver lever enten inne i plantestengler eller i fuktig, råtten, død ved. De vanlige, metallgrønne artene av slekten Oedemera utvikler seg i tørre stengler av storvokste urter. De voksne billene finner man ofte på blomster, særlig i kurvplantefamilien, der de spiser pollen. De er aktive i solskinn.

Systematisk inndeling / norske arter 

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien heteromerer, Tenebrionoidea Latreille, 1802
 Familien Bløtbukker, Oedemeridae Latreille, 1810
 Underfamilien Blomsterbløtbukker, Oedemerinae Latreille, 1810
 Stammen Asclerini Gistel, 1848 - ca. 425 arter
 Slekten Alloxantha Seidlitz, 1899
 Slekten Anacerdochroa Švihla, 1985
 Slekten Ananca Fairmaire & Germain, 1863
 Slekten Anisomallus Fairmaire & Germain, 1863
 Slekten Apterosessinia Blair, 1926
 Slekten Ascleranoncodes Pic, 1914
 Slekten Asclernacerdes Švihla, 2010
 Slekten Asclerosibutia Pic, 1914
 Slekten Baculipalpus Broun, 1880
 Slekten Chitona Schmidt, 1846
 Slekten Colobostomoides Švihla, 1983
 Slekten Copidita LeConte, 1866
 Slekten Danerces Westwood, 1875
 Slekten Diasclera Reitter, 1913
 Slekten Diplectroides Champion, 1890
 Slekten Diplectrus Kirsch, 1866
 Slekten Ditylomorphula Švihla, 1985
 Slekten Ditylomorphus Švihla, 1986
 Slekten Dohrnia Czerniavsky, 1878
 Slekten Eobia Semenov, 1894
 Slekten Heliocis Arnett, 1951 - kan også plasseres i Nacerdinae
 Slekten Hypasclera Kirsch, 1866
 Slekten Idgiomimula Blair, 1926
 Slekten Indasclera Svihla, 1980
 Slekten Ischnomera Stephens, 1832 - i Norge:
 Ischnomera sanguinicollis (Fabricius, 1787)
 Ischnomera caerulea (Linnaeus, 1758)
 Ischnomera cinerascens (Pandelle, 1867)
 Slekten Koniaphassa Logan, 1975
 Slekten Matusinhosa Pic, 1923
 Slekten Mecopselaphus Solier, 1849
 Slekten Melananthia Blair, 1926
 Slekten Melananthoides Vázquez, 1996
 Slekten Mimodiplectrus Pic, 1923
 Slekten Monosigynes Vázquez, 2008
 Slekten Nacatrorus Vázquez, 1996
 Slekten Nacerdochroa Reitter, 1893
 Slekten Nacerdochroides Švihla, 1986
 Slekten Oxacis LeConte, 1866
 Slekten Oxycopis Arnett, 1951
 Slekten Parisopalpus Logan, 1975
 Slekten Paroxacis Arnett, 1951
 Slekten Piras Champion, 1889
 Slekten Platylytra Fairmaire & Germain, 1863
 Slekten Probosca W. Schmidt, 1846
 Slekten Pseudohyperasclera MacNamara, 1965
 Slekten Pseudolycus Guérin-Méneville, 1833
 Slekten Rhinoplatia Horn, 1868
 Slekten Selenopalpus White, 1846
 Slekten Sessinia Pascoe, 1863
 Slekten Sisenecantharis Pic, 1942
 Slekten Sisenes Champion, 1889 - kan også plasseres i Nacerdinae
 Slekten Thelyphassa Pascoe, 1876
 Slekten Uroplatosisenes Pic, 1934
 Slekten Vasaces Champion, 1889
 Slekten Vodomarus Champion, 1890
 Slekten Xanthochroina Ganglbauer, 1881
 Stammen Oedemerini Latreille, 1810 - ca. 75 arter
 Slekten Dryopomera Fairmaire, 1897
 Slekten Oedemera Olivier, 1789 - i Norge:
 Oedemera femorata (Scopoli, 1763)
 Oedemera flavipes (Fabricius, 1792)
 Oedemera lurida (Marsham, 1802)
 Oedemera virescens (Linnaeus, 1767)
 Slekten Oncomera Stephens, 1832
 Stammen Stenostomatini Mulsant, 1858
 Slekten Stenostoma Latreille, 1810 - 4 arter

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
 Zahradnìk, J. og Chvála, M. 1991. Teknologisk forlags store bok om insekter. N.W. Damm. Om bløtbukker, side 324-325.

Eksterne lenker 
 

Bløtbukker
Biller formelt beskrevet i 1810
Dyr formelt beskrevet av Pierre André Latreille